# UAB „PAGĖGIŲ KOMUNALINIS ŪKIS“

**2021 METŲ VADOVO VEIKLOS ATASKAITA**

Pagėgiai, 2022

**TURINYS**

1. BENDRA INFORMACIJA................................................................................................................... .3

2. BENDROVĖS VEIKLA............................................................................................................................5

2.1. Vandens gavyba, gerinimas, tiekimas............................................................................... 5

2.2. Nuotekų surinkimas, valymas………………......................................................................6

2.3. Centralizuotas šilumos tiekimas....................................................................................... 7

3. BENDROVĖS KLIENTAI..................................................................................................................... 8

4. FINANSINĖS VEIKLOS ANALIZĖ........................................................................................................8

4.1. Pajamos................................................................................................................................8

4.2. Pardavimo pajamos ir pardavimo savikaina……………................................................. 9

4.3. Pardavimo sąnaudos, bendrosios ir administracinės sąnaudos...................................... 9

4.4. Kitos veiklos rezultatai.......................................................................................................10

4.5. Kitos palūkanų ir panašios pajamos, palūkanų ir kitos panašios sąnaudos…….…….......11

4.6. Nuosavas kapitalas............................................................................................................11

4.7. Pelno (nuostolių) paskirstymas (projektas).................................................................. 12

4.8. Paskolos ir kiti finansiniai įsipareigojimai.................................................................... 13

4.9. Pirkėjų įsiskolinimas….......................................................................................….... ..13

4.10. Sąnaudos..........................................................................................................................14

5. VEIKLOS PLANAI IR PROGNOZĖS...................................................................................................14

## BENDRA INFORMACIJA

Uždaroji akcinė bendrovė ,,Pagėgių komunalinis ūkis“ (toliau - Bendrovė), įmonės kodas 177390158, ribotos civilinės atsakomybės juridinis asmuo, Lietuvos Respublikos juridinių asmenų registre įregistruota 1999 m. lapkričio 15 d., registravimo pažymėjimo Nr. 035109, išduotas 2004 m. gruodžio 6 d., registro tvarkytojas – valstybės įmonė Registrų centras. Bendrovės buveinės adresas yra Vilniaus g. 12, LT-99292, Pagėgiai.

Pagrindinė UAB „Pagėgių komunalinis ūkis“ veikla – vandens gavyba ir tiekimas bei nuotekų šalinimas ir valymas, centralizuotas šilumos tiekimas vartotojams. Bendrovės veikla vykdoma Pagėgių savivaldybės teritorijoje.

UAB „Pagėgių komunalinis ūkis“ vykdo veiklą pagal Valstybinės kainų ir energetikos kontrolės komisijos 2015 m. spalio 29 d. nutarimu Nr. O3-563 išduotą geriamojo vandens tiekimo ir nuotekų tvarkymo veiklos licenciją Nr. L7-GVTNT-67.

Bendrovė įgyja civilines teises, prisiima civilines pareigas ir jas įgyvendina per savo organus. Bendrovės organai yra šie: visuotinis akcininkų susirinkimas ir Bendrovės vadovas - direktorius.

UAB „Pagėgių komunalinis ūkis“ finansiniai metai trunka 12 mėnesių. Finansiniai metai prasideda sausio 1 d. ir baigiasi gruodžio 31 d.

Bendrovės įstatinis kapitalas 2021 m. gruodžio 31 d. sudarė 603 700 Eur. Jis yra padalintas į 24 148 paprastąsias vardines akcijas, vienos akcijos nominali vertė 25 Eur. Pagėgių savivaldybės taryba turi 100 proc. bendrovės akcijų.

Ilgalaikio turto pokytis 2019-2021 metais pateiktas 1 lentelėje.

**1 lentelė.** Ilgalaikio turto pokytis 2019 – 2021 m.

|  |  |  |  |
| --- | --- | --- | --- |
| **Turto grupė** | **Balansinė (likutinė vertė), Eur** | | |
| **2019 m.** | **2020 m.** | **2021 m.** |
| Ilgalaikis turtas | 6313338 | 5809942 | 5413434 |
| Materialusis turtas | 6312353 | 5808957 | 5412449 |
| Pastatai ir statiniai | 6228651 | 5749995 | 5343374 |
| Mašinos ir įranga | 17839 | 15010 | 24267 |
| Transporto priemonės | 59004 | 40076 | 27867 |
| Kiti įrenginiai, prietaisai ir įrankiai | 6859 | 3876 | 2008 |
| Sumokėti avansai ir vykdomi materialaus turto darbai | 0 | 0 | 14933 |
| Finansinis turtas | 985 | 985 | 985 |

2021 metais įsigytas ilgalaikis turtas:

* Pakeisti seni eksploatuoti netinkami ir remontuoti ne ekonomiški lengvieji automobiliai (4 vnt.)- 7780,19 Eur;
* Pakeisti seni eksploatuoti netinkami ir remontuoti ne ekonomiški siurbliai nuotekų siurblinėse (3 vnt.), kurie užtikrina saugų nuotekų perpumpavimą į nuotekų valyklas - 4432,04 Eur;
* Dažnio keitiklis, reikalingas pagrindinio siurblio valdymui ir reguliuoja siurblio našumą, kad užtikrinti reikiamą vandens tiekimo slėgį Pagėgių mieste - 2200,00 Eur;
* Pakeista sugedusi nuotekų valyklos dumblo tankinimo preso dalis - membrana, kuri spaudžia susidariusį dumblą - 840,00 Eur;
* Deguonies daviklis, tikrinantis deguonies kiekį nuotekų valyklose, kad būtų užtikrintas kokybiškas nuotekų išvalymas - 659,00 Eur;
* Pakeistas sugedęs pagrindinis gręžinio siurblys, užtikrinantis vandens tiekimą Pagėgių miesto geriamojo vandens vartotojams - 1592,00 Eur;
* Kieto kuro katilas administracijos pastate, kuris leis sutaupyti šildymo sąnaudas, patiriamas per šildymo sezoną - 2915,70 Eur;
* Trimeris, reikalingas aplinkos tvarkymui šiltuoju metų sezonu aplink vandenvietes bei nuotekų valyklas - 412,40 Eur;
* Motorinis pjūklas, reikalingas vykdyti šildymo veiklą 572,83 Eur;
* Panemunės m. vandentiekio tinklų (0,82 km) rekonstrukcija (1849,00 Eur), kurios metu seni ketaus vamzdžiai pakeisti naujais polietileniniais ir vandens gerinimo įrenginių atnaujinimas (2790,90 Eur), dėl kurių Panemunės mieste tiekiamas geriamasis vanduo atitiks Lietuvos Higienos normos HN 24:2017 „Geriamojo vandens saugos ir kokybės reikalavimai“ kokybiniams parametrams - 4639,90 Eur.

Ataskaitinių metų pabaigoje Bendrovėje dirbo 29 darbuotojai. Iš jų geriamojo vandens tiekimo veikloje - 9 darbuotojai, nuotekų valymo ir surinkimo veikloje - 5 darbuotojai, pardavimų veikloje - 4 darbuotojai, šildymo veikloje - 4 darbuotojai (sezoniniai kūrikai) ir administracijoje - 7 darbuotojai. 26 darbuotojai dirba pilnu etatu, 3 darbuotojai ne visą darbo dieną arba savaitę. Per ataskaitinį laikotarpį buvo priimta 10 darbuotojų, 12 - atleista. Vidutinis sąrašinis darbuotojų skaičius per 2021 metus - 26 darbuotojai. 2021 m. gruodžio mėnesio vidutinis visų darbuotojų bruto darbo užmokestis buvo 905,29 Eur, vidutinis visą darbo laiką dirbančių darbuotojų bruto darbo užmokestis - 987,42 Eur.

Bendrovė, vykdydama pagrindinę veiklą, teikia ir kitas, su pagrindine veikla susijusias paslaugas, dėl kurių juridiniai ir fiziniai asmenys kreipiasi pagal individualius prašymus, kurių 2021 metais užregistruota 70. Už atliktą darbą užsakovas sumoka Bendrovei direktoriaus patvirtintomis kainomis.

## BENDROVĖS VEIKLA

UAB „Pagėgių komunalinis ūkis“ pagrindinė vykdoma veikla:

* Geriamojo vandens tiekimas – gavyba, ruošimas ir tiekimas.
* Nuotekų tvarkymas – surinkimas ir valymas.
* Centralizuotas šilumos tiekimas.

Bendrovėje išgaunamas ir vartotojams patiekiamas požeminis vanduo iš giluminių gręžinių, kurių gylis 150 m.

2021 m. Bendrovė eksploatavo:

* 143,47 km vandentiekio tinklų ir 46,51 km nuotekų tinklų;
* 23 vandenvietes;
* 7 vandens gerinimo įrenginius;
* 23 nuotekų siurblines;
* 6 nuotekų valyklas.
  1. **Vandens gavyba, gerinimas, tiekimas**

2021 m. iš vandenviečių gręžinių išgauta – 449,143 tūkst. m3 (2020 m. išgauta - 380,845 tūkst. m3), 2021 m. viso realizuota 181,3 tūkst. m3 geriamojo vandens (2020 m. viso realizuota - 181 tūkst. m3). 2021 m. Bendrovės vandens netektys sudarė 59,6% ( 2020 m. - 53% ). Pagrindinės padidėjusių vandens netekčių priežastys – bloga vandentiekio tinklų techninė būklė, didėjantys vandens nuostoliai iki vandentiekio įvadų ir vartotojų ne laiku deklaruojamas vandens suvartojimas.

**1 pav.** UAB „Pagėgių komunalinis ūkis“ 2020-2021 m. vandens gavyba, realizacija, netektys, tūkst.m3

Siekiant mažinti nuostolius nuolat tikriname galimai neteisėtai arba nesąžiningai prisijungusius vartotojus. Surašomi tarnybiniai pranešimai, pagal kuriuos, naudojant skaičiavimo metodikas, paskaičiuojamos baudos. 2021 m. yra nustatyti 5 pažeidėjai, kuriems priskaičiuota sumokėti 773 Eur. Siekiant mažinti vandens nuostolius 2022 m. planuojama didesnė vartotojų kontrolė.

Per 2021 metus likviduotos 96 avarijos vandentiekio tinkluose. Bendrovės aptarnaujamoje teritorijoje didžioji dalis geriamojo vandens tiekimo vamzdynų yra sumontuoti seniai, nemaža dalis yra špyžiniai ar metaliniai, vien Pagėgių mieste špyžinių, metalinių geriamojo vandens tiekimo vamzdynų dar yra apie 35℅. Šie veiksniai neigiamai įtakoja vandens kokybę – mėginiuose nustatomi neatitinkantys reglamentuojamų Higienos Normose (HN24:2017) ,,Geriamojo vandens saugos ir kokybės reikalavimai“, patvirtintos LR SAM 2003 m. liepos 23 d. įsakymu Nr. V-455) kontroliuojamų parametrų, - tai geležies junginiai, amonis, skonis, kvapas, spalva, nustatyta ir mangano.

Geriant geležingą vandenį apsinuodyti neįmanoma, nes geležies koncentracija vandenyje tiesiog per maža. Bet estetinis vaizdas atgraso – drumsta spalva, neįprastas skonis, kinta ir maisto, gaminto naudojantis tokiu vandeniu, skoninės savybės. Esant padidėjusiam geležies junginių kiekiui vandenyje kaupiasi rudos nuosėdos ant paviršių, gali skleisti metalą, geležį primenantį kvapą, vanduo nėra skaidrus, neįprastas skonis. Geležingas vanduo yra terpė veistis geležies bakterijoms (atpažįstamos – susidaro gličios rudos nuosėdos).

Todėl vamzdynų renovacija yra ir lieka prioritetinis klausimas. Bendrovė neturi finansinių galimybių vykdyti kapitalinio vandentiekio tinklų atstatymo, tačiau yra atliekami ne tik būtiniausi gedimų, avarijų šalinimo darbai, bet dalis lėšų yra skiriama atlikti dalinei vamzdynų renovacijai. 2021 metais renovuota 1620 metrų vandentiekio tinklų, renovuoti vandentiekio skirstymo kolektoriai – 5 vnt.

Kitas tiekiamo vandens kokybės problemų sprendimo būdas – tai vandens nugeležinimo (oksidacinių) filtrų įrengimas. Geležis, esanti vandenyje, oksiduojama, iškrenta jos nuosėdos, kurios sulaikomos filtruose. Oksidacijos principu sprendžiama ir daugiau vandens kokybės problemų – filtruose sulaikomos ir oksiduotos mangano nuosėdos, filtrai puikiai sprendžia ir nemalonių kvapų problemas.

Per 2021 metus geriamojo vandens tyrimų atlikome už 15272 Eur.

* 1. **Nuotekų surinkimas, valymas**

Bendrovės nuotekų valyklų pajėgumai leidžia išvalyti 7,7 tūkst. m3 nuotekų per parą; per metus – 2810,5 tūkst.m³. Beveik visos surenkamos nuotekų tinklais nuotekos yra biologiškai išvalomos 6 valyklose. Šiai dienai Lumpėnų kaime surenkamų nuotekų dalinis išvalymas yra atliekamas mechaninių kaskado tipo nusodintuvais. Surenkamos nuotekos nėra kokybiškai išvalomos.

2021 metais surinkta ir išvalyta 276,752 tūkst. m3 nuotekų (2020 m. – 265,853 tūkst. m3).

2021 m. kaip ir kasmet atlikome tik dalį privalomų atlikti nuotekų tyrimų, kurių kiekis ir periodiškumas nurodytas TIPK ir Taršos leidimuose. Šiai dienai galiojančiais tyrimų įkainiais visi privalomi metų tyrimai 6-iems įmonės eksploatuojamiems nuotekų valymo įrenginiams ir Lumpėnų išleistuvui kainuoja 5455 Eur. Per 2021 metus privalomų nuotekų tyrimų atlikome už 3400 Eur, (2020 m - už 1820 Eur).

Valstybei kasmet privaloma sumokėti taršos iš stacionarių taršos šaltinių mokesčius. Į šiuos mokesčius įeina tarša – katilinės katilų emisijos (pagal sudeginto kuro kiekį), NVĮ tarša paskaičiuojama remiantis nuotekų tyrimų rezultatais, - taigi šis mokestis tiesiogiai priklauso nuo valymo įrenginių darbo,- nuo nuotekų išvalymo efektyvumo, nuotekų kiekio.

Už 2021 metus sumokėjome 7994 Eur mokestį už taršą iš stacionarių taršos šaltinių (už 2020 metus - 4390 Eur). Kaip matome, mokestinės prievolės suma padidėjo beveik dvigubai. To priežastis – nuo 2021 metų beveik dvigubai padidinti išmetamų kontroliuojamų teršalų įkainiai. Vien Lumpėnų kaime išleidžiamų nuotekų užterštumas kainavo 2764 Eur. Valyklų darbą dažniausiai išbalansuojantys faktoriai – krituliai, infiltracija, techniniai gedimai, elektros energijos tiekimo sutrikimai.

Bendrovės aptarnaujamoje teritorijoje didžioji dalis nuotekų vamzdynų yra seni, nusidėvėję, todėl nesandarūs, yra pralaidūs dėl korozijos pažeidimų, įtrūkimų ir pan. Dėl vamzdžių nusidėvėjimo - įtrūkimų, korozijos, nekokybiškų sujungimų, patenka gruntas, vamzdžiai užsikemša, į tinklus patenka gruntinis vanduo.

* 1. **Centralizuotas šilumos tiekimas**

Bendrovė vienintelė centralizuotai gamina ir parduoda vartotojams šilumos energiją Pagėgių mieste. Licencijuojamą veiklą vykdo pagal Pagėgių savivaldybės administracijos 2010 metų lapkričio 15 d. išduotą šilumos tiekimo licencija Nr. 01.

Pagėgių savivaldybės taryba 2021 m. gruodžio 22 d. sprendimu Nr. T-219 **„**Dėl UAB „Pagėgių komunalinis ūkis“ šilumos bazinės kainos dedamųjų nustatymo“ nustatė Bendrovės centralizuotai tiekiamos šilumos bazinę kainą (kainų dedamąsias), kurios galioja iki 2025 m. sausio 1 d. Apie nustatytas šilumos kainų dedamąsias Bendrovė viešai paskelbė interneto svetainėje, siuntė papildomą informaciją šilumos vartotojams kartu su mokėjimo pranešimais.

Bendrovė turi tris katilines Pagėgių mieste: Vilniaus g. 27A, Birutės g. 7 ir Žemaičių g. 1A. Prie šilumos perdavimo tinklų, kurių ilgis sudaro 1,076 kms, prijungti 9 daugiabučiai namai ir 4 įmonės. Bendras šildomas plotas - 9116,58 m2 ( daugiabučių namams - šildomas plotas sudaro 4348,51 m2, lyginant su 2020 m. plotas padidėjo 45,79 m2 prisijungus naujam vartotojui, o įmonėms 2021 m. šildomas plotas nesikeitė ir sudaro – 4768,07 m2).

Iš viso per 2021 m. Bendrovė pagamino 1397,83 tūkst. MWh, pardavė - 1263,19 tūkst. MWh, technologiniai šilumos perdavimo nuostoliai sudaro – 134,64 tūkst. MWh.

2021 metais UAB „Pagėgių komunalinis ūkis“ įsigijo biokuro – 1206,33 m³ ir granulių – 13,305 t.

2021 metais, kaip ir 2020 m., Bendrovė teikė Pagėgių savivaldybės administracijos objektuose šilumos ūkio priežiūros paslaugas. Paskirtas kvalifikuotas ir atestuotas darbuotojas atsakingas už administracinių patalpų Šilumos ūkio (katilinių) priežiūrą.

**3. BENDROVĖS KLIENTAI**

2021 metais UAB „Pagėgių komunalinis ūkis“ geriamojo vandens tiekimo paslaugomis naudojosi 2742 vartotojai ir 92 abonentai (įmonės, įstaigos bei organizacijos). Ataskaitiniu laikotarpiu prisijungusių prie vandentiekio tinklų vartotojų ir abonentų skaičius lyginant su 2020 m. padidėjo (žr. 2 lentelėje). 2021 m. sudarytos 5 naujos sutartys (su vartotojais–3 ir su abonentais–2).

**2 lentelė**. Prisijungusių prie vandentiekio tinklų vartotojų ir abonentų dinamika 2019-2021 m.

| **Vartotojų pavadinimas** | **Vandens** | | |
| --- | --- | --- | --- |
| **2019 metais** | **2020 metais** | **2021 metais** |
| Vartotojai (Gyventojų būstai) | 2744 | 2739 | 2742 |
| Abonentai (Įmonės) | 96 | 90 | 92 |
| **Iš viso** | **2840** | **2829** | **2834** |

2021 metais Bendrovės nuotekų tvarkymo paslaugomis naudojosi 1793 vartotojai ir 67 abonentai. Ataskaitiniu laikotarpiu lyginant su 2020 m. padidėjo vartotojų skaičius prisijungusių prie nuotekų tinklų, sudarytos 6 naujos sutartys, o abonentų skaičius liko nepakitęs (žr. 3 lentelėje ).

**3 lentelė**. Prisijungusių prie nuotekų tinklų vartotojų ir abonentų dinamika 2019-2021 m.

| **Vartotojų pavadinimas** | **Nuotekų** | | |
| --- | --- | --- | --- |
| **2019 metais** | **2020metais** | **2021metais** |
| Vartotojai (Gyventojų būstai) | 1771 | 1787 | 1793 |
| Abonentai (Įmonės) | 76 | 67 | 67 |
| **Iš viso** | **1847** | **1854** | **1860** |

2021 metais atnaujintų sutarčių - 113.

**4. FINANSINĖS VEIKLOS ANALIZĖ**

**4.1. Pajamos**

Bendrovės 2021 m. uždirbtos pajamos (536 241 Eur) lyginant su 2020 m. (477 835Eur) padidėjo 58 406 Eur (žr. 4 lentelėje).

**4 lentelė**. UAB „Pagėgių komunalinis ūkis“ pajamų dinamika 2019-2021 m.

| **Pajamos (Eur)** | | | |
| --- | --- | --- | --- |
|  | **2019 m.** | **2020 m.** | **2021 m.** |
| Suteiktų paslaugų pajamos | 474 098 | 476 103 | 531 244 |
| Kitos veiklos | 59 686 | 1 732 | 4997 |
| **Iš viso pajamų:** | **533 785** | **477 835** | **536 241** |

Pajamų padidėjimą lėmė nuo 2020 m. liepos 1 d. nustatytos naujos geriamojo vandens tiekimo ir nuotekų tvarkymo paslaugų kainos taip pat padidėjusios pajamos iš kitų paslaugų ir sumažėjusios vartotojų skolos. Kitas pajamas sudaro: buitinių nuotekų ištraukimas su spec. asenizacine mašina, bokštelio nuoma, elektriko paslaugos, vandens apskaitos prietaisų pakeitimo darbai ir kitos paslaugos.

**4.2. Pardavimo pajamos ir pardavimo savikaina**

UAB „Pagėgių komunalinis ūkis“ 2021 m. Pagrindines realizacines pajamas sudarė: vandens tiekimo, nuotekų šalinimo, šildymo. Prie realizacinių paslaugų priskiriama ir kitos pajamos, kurias sudaro skystų atliekų išvežimas pagal užsakymus, vandens apskaitos prietaisų plombavimo paslaugos, transporto paslaugos ir kiti atliekami darbai pagal užsakymus. Uždirbtos pagrindinės pajamos per 2021 metus pateiktos 5 lentelėje.

**5 lentelė.** UAB „ Pagėgių komunalinis ūkis“ pajamų ir sąnaudų rodikliai pagal veiklos sritis 2021 m.

|  |  |  |  |  |  |  |
| --- | --- | --- | --- | --- | --- | --- |
|  | **Vandens tiekimas** | **Nuotekos** | **Šildymas** | **Pardavimo**  **kainos pajamos** | **Kitos paslaugos** | **Viso** |
| **Pajamos** | 142 387 | 150 571 | 96 885 | 65 382 | 76 019 | 531 244 |
| **Sąnaudos (tiesioginės)** | 179 539 | 131 105 | 88 435 | 0 | 12 540 | 411 619 |
| **Pelnas (nuostoliai)** | **-37 152** | **19 466** | **8 450** | **65 382** | **63479** | **119 625** |

Pajamoms uždirbti per ataskaitinius 2021 metus Bendrovė patyrė 411 619 Eur tiesioginių sąnaudų. Tiesioginės ir netiesioginės sąnaudos yra priskiriamos pagal vykdomos veiklos rūšis. Bendrosios administracinės sąnaudos ir pardavimų sąnaudos, kurių negalima priskirti konkrečiai veiklai, yra paskirstomos proporcingai uždirbamų pajamų dydžiui.

**4.3. Pardavimo sąnaudos, bendrosios ir administracinės sąnaudos**

Pardavimų, bendrosioms ir administracinėms sąnaudoms priskiriamos sekančios sąnaudos, kurios pateiktos 6 lentelėje.

**6 lentelė.** UAB „Pagėgių komunalinis ūkis“ pardavimų ir bendrųjų administracinių sąnaudų dinamika 2019-2021 m.

| **Straipsniai** | **2019 metai** | **2020 metai** | **2021 metai** |
| --- | --- | --- | --- |
| Pardavimo sąnaudos | **40990** | **44806** | **51565** |
| Degalai | 967 | 595 | 1008 |
| Darbo užmokestis | 36130 | 36319 | 39027 |
| Socialinis draudimas | 639 | 653 | 666 |
| Kitos | 1446 | 2 238 | 6 586 |
| Atostoginių kaupimai | 1808 | 3459 | 2678 |
| Ryšio paslaugos |  | 1 542 | 1 600 |
| Bendrosios ir administracinės: | **159218** | **113 023** | **115268** |
| Darbo užmokesčio ir sodros sąnaudos | 91707 | 86 487 | 92671 |
| Nusidėvėjimo sąnaudos | 950 | 481 | 488 |
| Kaupimų atostoginiams sąnaudos | 5213 | 6267 | 6985 |
| Programų priežiūros sąnaudos | 5474 | 4080 | 3872 |
| Abejotinų skolų sąnaudos | 9 232 | -2 891 | -17 827 |
| Veiklos mokesčių sąnaudos | 4044 | 5 957 | 10493 |
| Draudimo sąnaudos | 1318 | 1041 | 904 |
| Ryšio paslaugos | 3097 | 0 | 0 |
| Kitos sąnaudos | 38183 | 11 601 | 17682 |
| **Iš viso:** | **200208** | **157 829** | **166 833** |

UAB „Pagėgių komunalinis ūkis“ 2021 metais siekė pajamas gauti kuo mažesnėmis sąnaudomis. Pardavimo sąnaudos 2021 metais lyginant su 2020 metais padidėjo 6759 Eur dėl nuo įmonės nepriklausančių veiksnių, o dėl išaugusių kuro kainų, kitų sąnaudų (bankinių operacijų ir gyventojų įmokų administravimo sąnaudų). Bendrovė 2020-2021 metais gyventojų įmokų administravimo, pašto, ryšio ir bankinių operacijų sąnaudas priskyrė pardavimo sąnaudoms. Bendrosios ir administracinės sąnaudos lyginant su 2020 metais padidėjo 2245 Eur dėl išaugusių veiklos mokesčių (aplinkos teršimo mokesčio sąnaudų), kuro kainų, elektros kainų.

#### 4.4. Kitos veiklos rezultatai

**7 lentelė.** UAB „Pagėgių komunalinis ūkis“ kitos veiklos rezultatų dinamika 2019-2021 m.

| Straipsniai | 2019 metai | 2020 metai | 2021 metai |
| --- | --- | --- | --- |
| **Pajamos** | **55 552** | **3** | **3 168** |
| Ilgalaikio turto perleidimo pelnas | 55 200 | 0 | 600 |
| Kitos veiklos pajamos | 352 | 3 | 2 568 |
| **Sąnaudos** | **46 338** | **554** | **2 259** |
| Ilgalaikio turto perleidimo nuostoliai | 46 000 | 0 | 1 291 |
| Kitos veiklos sąnaudos | 338 | 554 | 968 |
| **Kitos veiklos rezultatas:** | **9 214** | **-551** | **909** |

Bendrovės 2021 metais kitos veiklos rezultatas 909 Eur, kadangi buvo parduotas ir nurašytas netinkamas eksploatuoti ir ne ekonomiškas remontuoti ilgalaikis turtas.

**4.5. Kitos palūkanų ir panašios pajamos, palūkanų ir kitos panašios sąnaudos**

Kitos palūkanų ir panašios pajamų ir sąnaudų veiklos rezultatai pateikiami 8 lentelėje.

**8 lentelė.** Bendrovės kitų palūkanų ir panašių pajamų ir sąnaudų veiklos rezultatų dinamika 2019-2021 m.

| Straipsniai | 2019 metai | 2020 metai | 2021 metai |
| --- | --- | --- | --- |
| **Kitos palūkanų ir panašios pajamos** | **4135** | **1 729** | **1 829** |
| Delspinigių pajamos | 2799 | 1 641 | 1 433 |
| Skolų išieškojimas | 1336 | 88 | 396 |
| **Palūkanų ir kitos panašios sąnaudos** | **79458** | **5 070** | **3 702** |
| Baudos ir delspinigiai | 76414 | 1 290 | 1 650 |
| Kitų suteiktų paskolų palūkanų sąnaudos | 3044 | 3780 | 2 052 |
| **Kitos palūkanų ir panašių pajamų rezultatas:** | **-75323** | **-3 341** | **-1 873** |

Bendrovės 2021 metais palūkanų ir kitos panašios sąnaudos lyginant su 2020 metais sumažėjo 1873 Eur. Baudų ir delspinigių sąnaudos susidarė 2021 metų spalio 12 d. AAD prie AM teisės departamento Klaipėdos administracinių bylų nagrinėjimo skyriaus gautą baudą 700 Eur už padaryto administracinio pažeidimo bylą Nr. J25-391/2021 ir už vėluojamas įmokas priskaityti delspinigiai 950 Eur. Kitų suteiktų paskolų palūkanų sąnaudas sudarė 2052 Eur.

**4.6. Nuosavas kapitalas**

Nuosavą kapitalą sudarantys straipsniai balanse atvaizduoti pagal Verslo apskaitos standartų reikalavimus. Kapitalo pokyčiai pateikiami Nuosavo kapitalo pokyčių ataskaitoje (žr. 9 lentelėje).

**9 lentelė.** UAB „Pagėgių komunalinis ūkis“ nuosavo kapitalo dinamika 2019-2021 m.

| **Straipsniai** | **2019 metai** | **2020 metai** | **2021 metai** |
| --- | --- | --- | --- |
| Įstatinis (pasirašytasis) | 459100 | 489100 | 603 700 |

Pagėgių savivaldybės tarybos sprendimu 2020 m. liepos 16 d. Nr. T-123 „Dėl Pagėgių savivaldybės finansinio turto investavimo į uždarąją akcinę bendrovę „Pagėgių komunalinis ūkis“ padidintas įstatinis kapitalas 30 000 Eur . Pagėgių savivaldybės tarybos sprendimu 2020 m. rugsėjo 24 d. Nr. T-183 „Dėl turto perdavimo Pagėgių savivaldybės uždarajai akcinei bendrovei „Pagėgių komunalinis ūkis“ padidintas įstatinis kapitalas 67 000 Eur. Dėl vykusių karantino apribojimų įregistruoti įstatų pakeitimai 2021 m. vasario 17 d., todėl šis 2020 metų investavimas į nuosavą kapitalą įvestas po įstatų pakeitimo ir atsispindi 2021 metų nuosavo kapitalo ataskaitoje, kadangi įstatinį kapitalą galima įsitraukti į nuosavą kapitalą tik po įstatų pakeitimo. Pagėgių savivaldybės tarybos sprendimu 2021 m. kovo 25 d. Nr. T-46 „Dėl Pagėgių savivaldybės finansinio turto investavimo į uždarąją akcinę bendrovę „Pagėgių komunalinis ūkis“ padidintas įstatinis kapitalas 30 000 Eur. Pagėgių savivaldybės tarybos sprendimu 2021 m. balandžio 29 d. Nr. T-92 „Dėl turto perdavimo Pagėgių savivaldybės uždarajai akcinei bendrovei „Pagėgių komunalinis ūkis“ padidintas įstatinis kapitalas 2 600 Eur. Pagėgių savivaldybės tarybos sprendimu 2021 m. spalio 21 d. Nr. T-185 „Dėl Pagėgių savivaldybės finansinio turto investavimo į uždarąją akcinę bendrovę „Pagėgių komunalinis ūkis“ padidintas įstatinis kapitalas 15 000 Eur.

**4.7. Pelno (nuostolių) paskirstymas (projektas) 2021 m.**

**10 lentelė.** UAB „Pagėgių komunalinis ūkis“ pelno (nuostolių) paskirstymas 2021 metais.

|  |  |  |  |
| --- | --- | --- | --- |
| **Straipsniai** | | | **Suma (Eur)** |
|
| Ankstesnių finansinių metų nepaskirstytasis pelnas (nuostoliai) ataskaitinių finansinių metų pabaigoje | | | -235 357 |
| Grynasis ataskaitinių finansinių metų pelnas (nuostoliai) | | | -48 171 |
| Paskirstytinas rezultatas- pelnas (nuostoliai) finansinių metų pabaigoje | | | -283 528 |
| Akcininkų įnašai bendrovės nuostoliams padengti | | |  |
| Pervedimai iš rezervų | | |  |
| Paskirstytinas pelnas (nuostoliai) | | |  |
| Pelno paskirstymas: | | |  |
|  | – | pelno dalis, paskirta į privalomąjį rezervą |  |
|  | – | pelno dalis, paskirta į kitus rezervus |  |
|  | – | pelno dalis, paskirta dividendams išmokėti |  |
|  | – | pelno dalis, paskirta kitiems tikslams |  |
| Nepaskirstytasis pelnas (nuostoliai) ataskaitinių finansinių metų pabaigoje, perkeliamas į kitus finansinius metus | | | -283 528 |

Bendrovė per 2021 m. patyrė 48 171 Eur nuostolių, ir metų pabaigoje turi sukaupusi 283 528 Eur nepaskirstytųjų nuostolių. Bendrąjį nuostolių susidarymą 283 528 Eur įtakojo 2019 metais VMI skirta bauda už Valstybinei mokesčių inspekcijai pateiktus klaidingus duomenis mokesčio už naudingąsias iškasenas, vandenį ir statybinį gruntą ir 2020 metais gautas raštas dėl Europos sąjungos finansinės paramos ir bendrojo finansų lėšų, skirtų projekto Nr. VP3-3.1-AM-01-V-02-066 vykdymui grąžinimo.

Sekančioje lentelėje detalizuojamas UAB „Pagėgių komunalinis ūkis“ pelnas (nuostolis) 2016-2021 metų intervalu.

**11 lentelė.** UAB „Pagėgių komunalinis ūkis“ pelno (nuostolių) dinamika 2016-2021 metai

|  |  |
| --- | --- |
| **Metai** | **Nuostoliai** |
| 2016 | 21900 |
| 2017 | -26923 |
| 2018 | -54818 |
| 2019 | -140170 |
| 2020 | -35346 |
| 2021 | -48171 |
| **Viso:** | **-283528** |

**4.8. Paskolos ir kiti finansiniai įsipareigojimai**

**12 lentelė.** UAB „Pagėgių komunalinis ūkis“ paskolų ir kitų finansinių įsipareigojimų dinamika 2019-2021 m.

| **Turimos įmonės paskolos, kiti finansiniai įsipareigojimai (jų paskirtis) finansinių metų pabaigai (Eur)** | | |
| --- | --- | --- |
| 2019 m. | 2020 m. | 2021 m. |
| 124 625 | 256 062 | 222 479 |

2019 metais finansiniai įsipareigojimai sudarė 124 625 Eur (Šiaulių bankui - 45 894 Eur ir Valstybinei mokesčių inspekcijai - 78 731 Eur, įsipareigojimas susidarė pagal 2019 m. lapkričio 21 d. patikrinimo aktą Nr. PA79-29 UAB „Pagėgių komunalinis ūkis“ buvo skirta bauda 82 194 Eur už Valstybinei mokesčių inspekcijai pateiktus klaidingus duomenis mokesčio už naudingąsias iškasenas, vandenį ir statybinį gruntą deklaracijoje forma KIT708 už 2017-2018 metus). Suma už nedeklaruotą ar deklaruotą mažesnį negu išgautas gamtos išteklių kiekį taikomas didesnis mokesčio tarifas, kuris apskaičiuojamas nustatytus tarifus dauginant iš koeficiento 10 ir indeksuojamas. Bendrovės 2020 metais finansiniai įsipareigojimai išaugo ir sudarė 256 062 Eur ( išmokėta paskola Šiaulių bankui – paskola 13 440 Eur ir palūkanos 64 Eur, Valstybinei mokesčių inspekcijai - 61 981 Eur ir Europos sąjungos finansinės paramos ir bendrojo finansų lėšų, skirtų projekto Nr. VP3-3.1-AM-01-V-02-066 vykdymui grąžinimo - 180 577 Eur ). Bendrovės 2021 metais finansiniai įsipareigojimai sumažėjo ir sudarė 222 479 Eur (išmokėta paskola Šiaulių bankui, likęs įsipareigojimas Valstybinei mokesčių inspekcijai pagal 2019 m. lapkričio 21 d. patikrinimo aktą Nr. PA79-29 UAB – 41 881 Eur ir palūkanos 21 Eur, ir Europos sąjungos finansinės paramos ir bendrojo finansų lėšų, skirtų projekto Nr. VP3-3.1-AM-01-V-02-066 vykdymui grąžinimo – 180577 Eur ). Bendrovė sėkmingai mažina susidariusius finansinius įsipareigojimus. Finansiniai įsipareigojimai lyginant su 2020 metais sumažėjo 13,11 proc.

**4.9. Pirkėjų įsiskolinimas**

**13 lentelė.** UAB „Pagėgių komunalinis ūkis“ skolų ir kitų finansinių įsipareigojimų dinamika 2019-2021 m.

| **Vartotojų skolos finansinių metų pabaigai (Eur)** | | | | | |
| --- | --- | --- | --- | --- | --- |
| **2019 m.** | | **2020 m.** | | **2021 m.** | |
| Fiziniai asmenys | Juridiniai asmenys | Fiziniai asmenys | Juridiniai asmenys | Fiziniai asmenys | Juridiniai asmenys |
| 28 163 | 9 926 | 22 100 | 11 037 | 20 469 | 10 043 |
| 38 089 | | 33 137 | | 30 512 | |

Bendrovės vartotojų skolos 2021 m. lyginant su 2020 m. sumažėjo 2 625 Eur. Įsiskolinimas 2021 metais už geriamojo vandens tiekimą ir nuotekų tvarkymą sudarė 18 583 Eur (įmonės – 6 500 Eur, gyventojai – 12 083 Eur). 2021 metais įsiskolinimas už šildymą sudarė 7 868 Eur (įmonės 402 Eur, gyventojai – 7 466 Eur). Įsiskolinimas 2021 metais už kitas paslaugas sudarė 4 061 Eur (įmonės – 3 141 Eur, gyventojai – 920 Eur).

Bendrovė siekdama mažinti skolas, įsiskolinusiems vartotojams 2021 m. įteikė 41 įspėjimą, ragindama susimokėti, taip pat informuodama ir ragindama susimokėti telefonu bei elektroniniu paštu, o nemokančius perduoda teismui. 2021 m. dėl skolų priteisimo kreiptasi 2 kartus, paduodant pareiškimus dėl teismo įsakymo išdavimo. 2021 m. iš skolininkų priteista 750,67 Eur. Priteistos skolos teikiamos antstoliams išieškoti. Vartotojai pastoviai informuojami apie įsiskolinimus ir atsiskaitymo galimybes. Skolininkams, kurie negali laiku atsiskaityti, suteikta galimybė su Bendrove sudaryti skolos grąžinimo grafikus.

Dėl karantino apribojimų, kurie buvo taikomi iki 2021 m. birželio 30 d. ir nuo 2021 m. liepos 1 d. paskelbus valstybės lygio ekstremaliąją situaciją, tiesioginio kontakto vengėme vykdydami vandens apskaitos prietaisų kontrolę, saugodami darbuotojų ir vartotojų sveikatą.

**4.10. Sąnaudos**

Bendrovė, vykdydama veiklą, 2021 m. patyrė 584 412 Eur sąnaudų. Didžiąją dalį sudaro tiesioginės (geriamojo vandens tiekimo, nuotekų tvarkymo, šildymo ir kitų paslaugų ) sąnaudos – 411 619 Eur, pardavimo ir bendrosios ir administracinės sąnaudos sudarė 166 833 Eur, kitos veiklos sąnaudos 2 259 Eur, baudų ir delspinigių sąnaudos 3 702 Eur.

Bendrovės sąnaudas iš realizacinės veiklos sudarė: darbo užmokestis ir priskaitymai socialiniam draudimui (39,79 %), atostogų kaupiniai (2,53 %), ilgalaikio turto nusidėvėjimas (9,27 %), išlaidos elektros energijai (17,30 %), remonto (6,25 %), mokesčiai už gamtos išteklius (4,08 %), kuras šildymui (9,08%), tyrimų (3,91 %), kuras (3,77 %).

**5. VEIKLOS PLANAI IR PROGNOZĖS**

**Bendrovė, įgyvendindama** Pagėgių savivaldybės tarybos 2021 m. gruodžio 22 d. sprendimu Nr. T-220 patvirtintame **2021 - 2024 metų strateginiame veiklos plane numatytas priemones ir** Pagėgių savivaldybės tarybos 2021 m. kovo 25 d. sprendimu Nr. T-56 patvirtintame **2020-2022 m. veiklos planą 2021 metais:**

* **Vykdė vandens tiekimo tinklų rekonstrukciją Panemunės mieste, pagerindama galimybę naudotis kokybišku vandeniu, atitinkančiu reikalaujamas higienos normas;**
* **Atlikti Panemunės miesto vandens gerinimo įrenginių atnaujinimo darbai (pakeistos filtrų frakcijos);**
* **Atlikti Pagėgių miesto vandenvietės modernizavimo darbai (įrengta pavara tiekiamo geriamojo vandens slėgiui sureguliuoti).**

2022 metais UAB „Pagėgių komunalinis ūkis“ sieks tikslų ir įgyvendins uždavinius numatytus bendrovės 2021 - 2024 m. strateginiame veiklos plane ir 2020 – 2022 m. veiklos plane:

* Sieks, kad teikiamos paslaugos atitiktų kokybės bei aplinkosaugos reikalavimus;
* Ypatingą dėmesį skirs atsiskaitymų kontrolei ir skolų išieškojimui;
* Įgyvendins patvirtintame strateginiame ir veiklos plane numatytas priemones.